สมคำร่ำลือจริงๆ ร้านป้าน้อย บังเอิญกลับบ้านเกิด จ. นครพนม น้องสาวเลยแนะนำส้มตำร้านนี้ค่ะ อยู่ไม่ไกลบ้าน แค่ได้กลิ่นปลาร้าก็รู้แล้วว่ามาไม่ผิดร้านแน่นอน! 

ร้านของป้าน้อยอยู่ตรงข้ามสวนเทิดพระเกียรติ มีที่ให้นั่งทานด้วยนะคะ แต่วันนี้ฝนตกเลยอดนั่งที่ร้าน จิ๋วเลยไม่ได้ถ่ายรูปเมนูที่สั่งเก็บเอาไว้ มีเพียงแต่บรรยากาศร้านมาให้ดูเท่านั้น 

มาถึงรสชาติอาหารก็อย่างที่เขาร่ำลือกันว่าเด็ด! น้ำปลาร้าคักๆ ตักจากไห บอกเลยว่ากลิ่นไม่แรง ไม่เหม็นคาว แต่นัวอีหลี แนะนำเลยว่าถ้ามาให้สั่ง "ตำข้าวปุ้น" หรือภาษากลาง "ตำซั่ว" (40 บาท) ได้เต็มถุง ขนมจีนร้านป้าเส้นเล็กซู้ดง่าย เคล้าน้ำปลาร้าทั่วทั้งเส้น ซู้ดกี่ทีก็ฟินเด้อจ้า ส่วน "ส้มตำลาว" อันนี้ยังธรรมดาหรือเพราะว่าสั่งไม่เผ็ดไม่รู้ ยังมี "ปลาเผา" (220 บาท) ขายเป็นชุดค่ะ ปลาสดดี น้ำจิ้มอร่อย ให้ผักเยอะ 

ถ้าใครมาเที่ยว จ. นครพนม จิ๋วหิวโซขอฝากร้าน "ป้าน้อย" ไว้ในอ้อมใจ เด็ดไม่เด็ด! ป้าน้อยบอก "หม่อมถนัดแดกก็ยังแวะมา" แค่พูดก็เปรี้ยวปากแล้วอ่ะ